CELEX: 32014D0777
Language: ro
Date: 2014-11-05 00:00:00
Title: 2014/777/UE: Decizia de punere în aplicare a Comisiei din 5 noiembrie 2014 privind transferul posibilităților de pescuit din categoria 8 în categoria 7 și realocarea lor către statele membre în ZEE mauritană

8.11.2014   
            
            
               RO
            
            
               Jurnalul Oficial al Uniunii Europene
            
            
               L 325/24
            
         DECIZIA DE PUNERE ÎN APLICARE A COMISIEI
   din 5 noiembrie 2014
   privind transferul posibilităților de pescuit din categoria 8 în categoria 7 și realocarea lor către statele membre în ZEE mauritană
   
      (2014/777/UE)
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1006/2008 al Consiliului din 29 septembrie 2008 privind autorizațiile pentru activitățile de pescuit ale navelor de pescuit comunitare în afara apelor comunitare și accesul navelor țărilor terțe în apele comunitare (1), în special articolul 10 alineatul (4),
   întrucât:
   
               (1)
            
            
               Regulamentul (UE) nr. 1259/2012 al Consiliului (2) stabilește alocarea între statele membre a posibilităților de pescuit obținute în temeiul Acordului de parteneriat în domeniul pescuitului dintre Uniunea Europeană și Republica Islamică Mauritania.
            
         
               (2)
            
            
               Articolul 1 alineatul (1) litera (h) prevede că posibilitățile de pescuit din categoria 8 „nave nefrigorifice pentru pești pelagici” pot fi transferate, în caz de neutilizare, la categoria 7 „traulere frigorifice pentru pești pelagici”, conform metodei de alocare a respectivei categorii.
            
         
               (3)
            
            
               La 28 august 2014, Irlanda a confirmat Comisiei că nu va utiliza toate posibilitățile de pescuit care i-au fost alocate în categoria 8.
            
         
               (4)
            
            
               Toate condițiile pentru realocarea posibilităților de pescuit neutilizate prevăzute la articolul 10 din Regulamentul (CE) nr. 1006/2008, coroborate cu dispozițiile articolului 1 alineatul (1) litera (h) din Regulamentul (UE) nr. 1259/2012 sunt îndeplinite,
            
         ADOPTĂ PREZENTA DECIZIE:
   Articol unic
   Posibilitățile de pescuit din categoria 8 și, în special, cele 15 000 de tone de limite de captură sunt transferate și realocate următoarelor state membre, conform metodei de alocare definite la articolul 1 alineatul (1) litera (g) din Regulamentul (UE) nr. 1259/2012 pentru categoria 7 pentru perioada cuprinsă între 1 octombrie 2014 și 15 decembrie 2014, data de expirare a actualului protocol.
   
               Germania
            
            
               810 tone
            
         
               Franța
            
            
               169 tone
            
         
               Letonia
            
            
               3 478 tone
            
         
               Lituania
            
            
               3 719 tone
            
         
               Țările de Jos
            
            
               4 038 tone
            
         
               Polonia
            
            
               1 685 tone
            
         
               Regatul Unit
            
            
               550 tone
            
         
               Irlanda
            
            
               551 tone
            
         
      Adoptată la Bruxelles, 5 noiembrie 2014.
      
         
            Pentru Comisie,
         
         
            pentru președinte
         
         Lowri EVANS
         
            Director general pentru afaceri maritime și pescuit
         
      
   
   
      (1)  JO L 286, 29.10.2008, p. 33.
   
      (2)  Regulamentul (UE) nr. 1259/2012 al Consiliului din 3 decembrie 2012 privind alocarea posibilităților de pescuit în temeiul Protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului între Uniunea Europeană și Republica Islamică Mauritania pentru o perioadă de doi ani și de modificare a Regulamentului (CE) nr. 1801/2006 (JO L 361, 31.12.2012, p. 87).